stanford-oval/wikipedia huggingface dataset:
1638
Kuolleita

6. toukokuuta – Cornelius Jansen, alankomaalainen teologi, Ieperin piispa ja jansenismin perustaja (s. 1585)
27. toukokuuta – Nicolas Formé, ranskalainen säveltäjä ja laulaja (s. 1567)
27. toukokuuta – Jan Wężyk, puolalainen katolinen arkkipiispa (s. 1575)
25. kesäkuuta – Juan Pérez de Montalbán, espanjalainen novelli- ja näytelmäkirjailija (s. 1602)
31. heinäkuuta – Sibylla Schwarz, saksalainen runoilija (s. 1621)
5. elokuuta – Peter Minuit, alankomaalainen merimies ja Uuden Amsterdamin siirtokunnan kuvernööri (s. 1580)
12. elokuuta – Johannes Althusius, saksalainen lakimies ja valtioteoreetikko (s. 1563)
14. syyskuuta – John Harvard, englantilainen kirkonmies ja lahjoittaja (s. 1607)
14. lokakuuta – Gabriello Chiabrera, italialainen runoilija (s. 1552)
17. lokakuuta – Virginia Vezzi, italialainen taidemaalari (s. 1600)
9. marraskuuta – Johann Heinrich Alsted, saksalainen teologi, filosofi ja ensyklopedisti (s. 1588)
10. marraskuuta – Katariina Vaasa, Ruotsin prinsessa, kuningas Kaarle IX:n tytär ja Kaarle X Kustaan äiti (s. 1584)
18. joulukuuta – François Leclerc du Tremblay, ranskalainen munkki, uskonnollinen mystikko ja poliitikko (s. 1577)
8. joulukuuta – Ivan Gundulić, ragusalainen runoilija (s. 1589)
23. joulukuuta – Barbara Longhi, italialainen taidemaalari (s. 1552)
Giovanni Pietro Berti, italialainen urkuri, säveltäjä ja laulaja (s. 1590)
Hans Brachrogge, tanskalainen muusikko ja säveltäjä (s. 1590)
Adriaen Brouwer, alankomaalainen taidemaalari ja piirtäjä (s. 1605)
Pieter Brueghel nuorempi, flaamilainen taidemaalari (s. 1564)
Johannes Laurentii Gestricius, suomalainen pappi, Klaus Flemingin ja Ebba Stenbockin kotisaarnaaja (s. 1564)
Henricus Martini Kemner, suomalainen pappi ja runoilija
Benedetto Landi, italialainen katolinen piispa (s. 1578)
Alessandro Piccinini, italialainen säveltäjä ja luutisti (s. 1566)
Julkaisuja

Galileo Galilein Discorsi e Dimostrazioni Matematiche, intorno a due nuoue scienze eli Kaksi tiedettä
Otto Korpijaakko

Otto Albert Korpijaakko (sukunimi vuoteen 1929 Stenij; 10. marraskuuta 1900 Jyväskylä – 30. syyskuuta 1958 Imatra) oli suomalainen rovasti ja kirjailija. Korpijaakko toimi Viipurin Diakonissalaitoksen johtajana vuosina 1931-1937 ja Sisälähetyksen johtajana vuosina 1937-1941
Talvisodan aikana Korpijaakko toimi Laatokan Karjalassa JR 39:n sotilaspastorina., ja jatkosodan aikana hän toimi vuosina 1941-1944 Itä-Karjalan sotilashallinnon sosiaaliosaston päällikkönä.
Teoksia

Pyhiä muistoja : herännäishenkisten kansanopistojen julkaisu, toimittanut O. Korpijaakko. Herättäjä, Lapua 1929
Ääni kentältä : rivejä kaatuneiden omaisille. WSOY 1942
Asevelihenki. Asevelipapit ry, Helsinki 1943, 2. uudistettu painos 1944
Sortuuko Suomi? Asevelipapit ry, Helsinki 1944
Tulessa ja pakkasessa: Laatokan koilliskulmalla 1939-1940. WSOY 1958, 2. painos 1959
Kajaanin Sissi-Rykmentti: Piirteitä Kainuun osuudesta Suomen Vapaussotaan 1928
Arja Uusitalo

| Arja Uusitalo> Henkilötiedot |
| --- | --- |
Syntynyt: 10. heinäkuuta 1951 (ikä 73) Helsinki
Kirjailija
Tuotannon kieli: suomi, ruotsi
Tyylilajit:  runous
Aiheesta muualla
Löydä lisää kirjailijoitaKirjallisuuden teemasivulta
Arja Uusitalo (s. 10. heinäkuuta 1951 Helsinki) on ruotsinsuomalainen runoilija ja toimittaja. Hän syntyi ja asui lapsuutensa ja nuoruutensa Suomessa, mutta on asunut aikuisikänsä Tukholmassa. Uusitalo on ollut ruotsinsuomalaisen Liekki-lehden päätoimittaja.
Julkaisut

Medan nattens leoparder.  Författares bokmaskin, 1984.  ISBN 91-7328-456-4
Och klappar kaoset om ryggen.  Solna, 1986.  ISBN 91-970762-0-1
Puutarhallinen lohdutusta eksyneille.  Solna, 1987.  ISBN 91-970762-1-X
Syrjäytetyt minät.  Solna, 1988.
Pyysit miniatyyriä.  Solna, 1992.  ISBN 91-970762-4-4
Come-back.  Författares bokmaskin, 2000.  ISBN 91-970762-5-2
Äkillinen oivallus.  Författares bokmaskin, 2008.
Tukholmalaisnovelleja.  Författares bokmaskin, 2008.
Vainajat nauravat kuorossa.  Författares bokmaskin, 2010.
Joaquin Phoenix

| Joaquin Phoenix |
| --- | --- |
 Phoenix Venetsian elokuvajuhlilla vuonna 2024.
Henkilötiedot
Koko nimi:  Joaquin Rafael Bottom
Syntynyt: 28. lokakuuta 1974 (ikä 49) San Juan, Puerto Rico
Ammatti:  näyttelijä, musiikkivideo-ohjaaja, elokuvatuottaja, muusikko
Puoliso:  Rooney Mara (2016–)
Lapset:  1
Näyttelijä
Taiteilijanimet:  Leaf Phoenix
Aktiivisena:  1982–
Merkittävät roolit:   Gladiator  Walk the Line  Mestari  Her  Joker 
Palkinnot
 Parhaan miespääosan Oscar  2019 Joker  katso lisää 
Aiheesta muualla
IMDb 
Elonet
Joaquin Rafael Phoenix (o.s. Bottom; ent. Leaf Phoenix; s. 28. lokakuuta 1974 San Juan, Puerto Rico) on yhdysvaltalainen näyttelijä ja laulaja. Hänet on palkittu muun muassa Oscarilla, Baftalla, Grammylla ja kahdella Golden Globella. Vuonna 2020 The New York Times nimesi Phoenixin yhdeksi 2000-luvun parhaimmista näyttelijöistä.
Tausta

Phoenixin vanhemmat John Lee Bottom ja Arlyn Dunetz olivat Jumalan lapset -liikkeen  lähetyssaarnaajia. Koska hänen neljällä sisaruksellaan (River, Rain, Summer ja Liberty Butterfly) oli luontoon liittyvät nimet, Joaquin vaihtoi nimensä ja häntä alettiin kutsua nimellä Leaf.
1970-luvun loppupuolella hänen perheensä jätti Jumalan lapset -liikkeen ja asettui asumaan pysyvästi Los Angelesiin Kaliforniaan. Samoihin aikoihin perheen yhteiseksi sukunimeksi otettiin Phoenix. Hänen äitinsä alkoi työskennellä sihteerinä televisioyhtiö NBC:llä, ja hänen isästään tuli puutarhuri. Vanhemmat palkkasivat lapsilleen agentin, Iris Burtonin, ja kaikki viisi alkoivat esiintyä mainoksissa.
Ura > Lapsinäyttelijänä

Joaquin Phoenix ja hänen vanhempi veljensä River tekivät ensiesiintymisensä lapsinäyttelijänä vieraillessaan 1982 televisiosarjassa Seven Brides for Seven Brothers ja 1984 ABC Afterschool Specialin televisioelokuvassa dysleksiasta.
Phoenix teki vuonna 1986 elokuvadebyyttinsä elokuvassa SpaceCamp – matka tuntemattomaan vuonna 1986, ja ensimmäisen pääosaroolinsa hän teki elokuvassa Meidän miehemme Misha vuonna 1987. Elokuvan Perhe on paras (1989) jälkeen Phoenix piti taukoa näyttelemisestä. Hän päätti lähteä itsekseen kiertämään Latinalaista Amerikkaa.
Ura > Elokuvanäyttelijänä > 1990-luvun loppu

Phoenix aloitti elokuvanäyttelijän uransa uudelleen 1990-luvun alkupuolella. Vuonna 1995 ilmestyneessä Gus Van Santin elokuvassa Hinnalla millä hyvänsä hänellä oli high school -nuori Jimmy Emmettin rooli, joka joutuu opettajansa hyväksikäyttämäksi ja manipuloiduksi syyllistymään murhaan.
Elokuvaa Hinnalla millä hyvänsä seurasi useita muitakin rooleja. Phoenix oli mukana elokuvissa Kielletyt leikit (1997) ja neo-noirissa U-käännös helvettiin (1997), joka menestyi heikosti. Hän sai hyviä arvosteluita elokuvasta Paluu paratiisiin (1998), jossa hänen roolihahmonsa on Malesiassa huumausainerikoksista vankilassa. Clay Pigeons (1998) ei juurikaan saanut huomiota, mutta elokuvassa 8 mm – kahdeksan millimetriä (1999) menestyi hyvin. Siinä Phoenix näyttelee pornokaupan myyjää, joka auttaa Nicolas Cagen näyttelemää etsivää laittoman underground-pornon maailmassa.
Ura > Elokuvanäyttelijänä > Läpimurto

Phoenixin läpimurtoelokuva oli Gladiator (2000), jossa hän näyttelee Rooman keisari Commodusta. Phoenix sai paljon kehuja roolistaan kierona ja kateellisena keisarina. Hän oli elokuvasta ehdolla muun muassa paras miessivuosan Oscariin. Gladiatorin kanssa samana vuonna ilmestyivät Phoenixin elokuvista myös The Yards ja Quills – syntiset säkeet. Jälkimmäinen kertoo Markiisi de Sadesta, ja Phoenix näyttelee siinä uskonnollista virkamiestä Abbé de Coulmier’ta.
Phoenix teki 2000-luvun alussa kaksi yhteistyötä ohjaaja M. Night Shyamalanin kanssa. Signsissä (2002) hän näyttelee Mel Gibsonin nuorempaa veljeä ja Kylässä (2004) nuorta miestä, jonka kiinnostus mysteeriseen metsään uhkaa koko yhteisön olemassaoloa. Toimintaelokuva Asema 49 (2004) sai kehuja sekä yleisöltä että kriitikoilta. Phoenix kävi läpi rooliaan varten palomiehen ammattikoulutusta. Elokuvassa Hotelli Ruanda Phoenix näytteli puolestaan kameramies Jack Daglishiä. Roolista hän oli ehdolla parhaan miessivuosan SAG-palkinnon saajaksi.
Ura > Elokuvanäyttelijänä > Walk the Line ja näennäisdokumentti I’m Still Here

Vuonna 2005 valmistui elokuva Walk the Line, jossa Phoenix esittää muusikko Johnny Cashia. Hän harjoitteli lähes kuuden kuukauden ajan laulaakseen ja soittaakseen kitaraa kuin Cash. Phoenixin kouluttajana toimi elokuvan tuottajiin kuulunut T Bone Burnett. Hän myös uppoutui rooliin niin vahvasti, että pyysi kuvausryhmää kutsumaan häntä J. R:ksi, joka oli Cashin ristimänimi. Phoenixin suoritusta on kehuttu laajasti, ja hän sai siitä Golden Globe -palkinnon sarjassa paras miespääosa musikaalissa tai komediassa. Hän oli ehdolla myös parhaan miespääosan Oscariin, ja hän lauloi elokuvan Grammy-palkitulla soundtrack-albumilla.
Phoenix ja Mark Wahlberg näyttelivät elokuvassa We Own the Night (2007) veljeksiä, jotka olivat lain vastakkaisilla puoleilla. Phoenix oli puolestaan elokuvassa Reservation Road (2007) isä, joka etsi pakkomielteisestä lapsensa yliajanutta henkilöä.
Vuonna 2008 Phoenix ilmoitti lopettavansa näyttelijänuransa teatterilevitykseen helmikuussa 2009 julkaistavan elokuvan Two Lovers jälkeen ja keskittyvänsä uraan hip hop -muusikkona. Muutama kuukausi myöhemmin hän herätti kummastusta käyttäytymisellään David Lettermanin juontamassa keskusteluohjelmassa. Syksyllä 2010 kuitenkin paljastui, että  esiintyminen ja väite näyttelijänuran päättymisestä kuuluivat osana Casey Affleckin ohjaamaan näennäisdokumenttiin I’m Still Here, jonka pääosassa Phoenix oli.
Ura > Elokuvanäyttelijänä > Paluu pieneltä tauolta

I’m Still Here ja Phoenixin käyttäytyminen herättivät ihmisissä jonkun verran pahaa tahtoa häntä kohtaan. Phoenix myönsi myöhemmin Lettermanin ohjelmassa, että pelkäsi tempun vaarantavan koko hänen uransa.
Phoenix palasi pienen tauon jälkeen elokuvassa Mestari (2012). Hän sai Venetsian elokuvajuhlien parhaan näyttelijän palkinnon ja Oscar-ehdokkuuden roolistaan alkoholisoituneena sotaveteraanina Freddie Quellina, jonka karismaattinen, Philip Seymour Hoffmanin näyttelemä Lancester Dodd viekottelee näennäisuskontoonsa. Hoffmanin roolihahmo perustui löyhästi skientologian perustajaan L. Ron Hubbardiin.
Spike Jonzen elokuvassa Her Phoenix on puolestaan yksinäinen mies, joka rakastuu tekoälyyn, jonka äänenä toimi Scarlett Johansson. Phoenixin seuraavia elokuvia olivat The Immigrant (2013) ja Thomas Pynchonin romaaniin perustuva neo-noir Inherent Vice (2014). Hän näytteli myös Woody Allenin ohjaamassa murhamysteerissä Irrational Man (2015) ja trillerissä You Were Never Really Here (2017). Raamatullisessa elokuvassa Maria Magdaleena Phoenix on Jeesus.
Ura > Elokuvanäyttelijänä > Jokeri

Vuonna 2019 Phoenix näytteli Todd Phillipsin elokuvassa Joker, josta hänet palkittiin sekä parhaan miespääosan Oscarilla että Golden Globella. Elokuva on sarjakuvahahmo Jokerin eräänlainen synnyintarina, joka kiinnosti Phoenixia sen superroiston tumman henkilökuvauksen ansiosta. Phoenix laihdutti roolia varten yli 20 kiloa näyttääkseen aliravitulta ja nälkäiseltä.
Phoenix näytteli Jokerin jälkeen mustavalkoisessa independent-elokuvassa C’mon C’mon (2021) ja surrealistisessa tragikomediassa Beau Is Afraid (2023). Ridley Scottin ohjaamassa Napoleonissa (2023) hänellä on päärooli Napoleonina. Koko käsikirjoitus kirjoitettiin uudelleen, kun Phoenix palkattiin päärooliin. Elokuvassa päätettiin keskittyä selkeämmin Napoleonin henkilöhahmoon.
Phoenix palasi Jokeriksi Jokerin jatko-osassa Joker: Folie à Deux (2024), jossa päähahmo rakastuu Lady Gagan esittämään Harley Quinniin. Phoenixilla ja Lady Gagalla on elokuvassa kaksi duettoa.
Yksityiselämä

Phoenix on ollut vuodesta 2016 asti yhdessä Rooney Maran kanssa. He näyttelivät yhdessä Maria Magdaleenassa. Heinäkuussa 2019 heidän ilmoitettiin menneen kihloihin. Heillä on kaksi lasta, joista ensimmäinen on nimetty Phoenixin kuolleen veljen Riverin mukaan.
River Phoenix kuoli vuonna 1993 huumeiden yliannostukseen. River oli tuolloin pikkuveljeänsä tunnetumpi näyttelijänä. He olivat yhdessä juhlimassa West Hollywoodin The Viper Room -yökerhossa, kun River menetti tajuntansa ja alkoi kouristella. Joaquin soitti apua, mutta ensihoitajat eivät onnistuneet elvyttämään Riveriä, joka julistettiin kuolleksi sairaalassa.
Phoenix on ollut vegaani kolmevuotiaasta asti. Hän päätti ryhtyä vegaaniksi nähtyään kalastajien kohtelevan kaloja väkivaltaisesti pyydystämisen jälkeen. Hän on toiminut aktiivisesti eläinten oikeuksia ajavissa järjestöissä PETA ja In Defense of Animals.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 1986 | SpaceCamp – matka tuntemattomaan | SpaceCamp | Max Graham |
| 1987 | Meidän miehemme Misha | Russkies | Danny |
| 1989 | Perhe on paras | Parenthood | Garry Buckman |
| 1995 | Hinnalla millä hyvänsä | To Die For | Jimmy Emmett |
| 1997 | U-käännös helvettiin | U Turn | Toby N. Tucker |
| 1997 | Kielletyt leikit | Inventing the Abbotts | Doug Holt |
| 1998 | Clay Pigeons | Clay Pigeons | Clay Bidwell |
| 1998 | Paluu paratiisiin | Return to Paradise | Lewis McBride |
| 1999 | 8 mm – kahdeksan millimetriä | 8mm | Max California |
| 2000 | The Yards | The Yards | Willie Gutierrez |
| 2000 | Quills – syntiset säkeet | Quills | Abbé de Coulmier |
| 2000 | Gladiator | Gladiator | Commodus |
| 2001 | Buffalo Soldiers | Buffalo Soldiers | Ray Elwood |
| 2002 | Signs | Signs | Merrill Hess |
| 2003 | It’s All About Love | It’s All About Love | John |
| 2003 | Karhuveljeni Koda | Brother Bear | Kenai (ääni) |
| 2004 | Asema 49 | Ladder 49 | Jack Morrison |
| 2004 | Kylä | The Village | Lucius Hunt |
| 2004 | Hotelli Ruanda | Hotel Rwanda | Jack Daglish |
| 2005 | Walk the Line | Walk the Line | Johnny Cash |
| 2005 | Earthlings | Earthlings | kertoja |
| 2007 | We Own the Night | We Own the Night | Bobby Green |
| 2007 | Reservation Road | Reservation Road | Ethan Learner |
| 2008 | Two Lovers | Two Lovers | Leonard |
| 2010 | I’m Still Here | I’m Still Here | itsenään |
| 2012 | Mestari | The Master | Freddie Quell |
| 2013 | Her | Her | Theodore Twombly |
| 2013 | The Immigrant | The Immigrant | Bruno Weiss |
| 2014 | Unity | Unity | kertoja (dokumentti) |
| 2014 | Inherent Vice | Inherent Vice | Doc Sportello |
| 2015 | Irrational Man | Irrational Man | Abe Lucas |
| 2017 | You Were Never Really Here | You Were Never Really Here | Joe |
| 2018 | The Sisters Brothers | The Sisters Brothers | Charlie Sisters |
| 2018 | Maria Magdaleena | Mary Magdalene | Jeesus |
| 2018 | Don't Worry, He Won't Get Far on Foot | Don't Worry, He Won't Get Far on Foot | John Callahan |
| 2019 | Joker | Joker | Arthur Fleck / Jokeri |
| 2021 | C’mon C’mon | C’mon C’mon | Johnny |
| 2023 | Beau Is Afraid | Beau Is Afraid | Beau Wasserman |
| 2023 | Napoleon | Napoleon | Napoleon I |
| 2024 | Joker: Folie à Deux | Joker: Folie à Deux | Arthur Fleck / Jokeri |
Aiheesta muualla

Wikimedia Commonsissa on kuvia tai muita tiedostoja aiheesta .
Joaquin Phoenix Internet Movie Databasessa. (englanniksi)
NNDB
Phoenix Cannesissa vuonna 2000
Phoenix Berliinin elokuvajuhlilla vuonna 2018.
Miikka Mutanen

| Miikka Mutanen> Henkilötiedot |
| --- | --- |
Syntynyt: – Ruvaslahti, Polvijärvi
Kansalaisuus:   Suomi
Kirjailija
Esikoisteos:  Mäkärä, särmä, hindustani (2006)
Aiheesta muualla
Löydä lisää kirjailijoitaKirjallisuuden teemasivulta
Miikka Mutanen (s. Ruvaslahti, Polvijärvi) on suomalainen runoilija. Mutanen on julkaissut kaksi runokokoelmaa, Mäkärä, särmä, hindustani (Ankkuri, 2006) sekä Esikko, klassikko (Ntamo, 2008). Teokset on julkaistu tarvepainatteina.
Mutanen kääntää James Joycen romaania Finnegans Wake, jonka epäkieltä ei ole aikaisemmin yritetty suomentaa. ”virtavie, ohi Eilvan ja Aatomun, heitseistä rannan kaareen seppellahden, takaisin kiertää avarjen kulco modeus meidät Kuinks Linnaan ja Ympäröivaan.”
Mutaselle on myönnetty Alfred Kordelinin säätiön apuraha 2008 kirjalliseen työskentelyyn.
Teokset

Mäkärä, särmä, hindustani.  Espoo:  Ankkuri, 2006.  ISBN 952-99727-3-3
Esikko, klassikko.  Helsinki:  ntamo, 2008.  ISBN 978-952-215-045-5
Aiheesta muualla

Finnegans Waken käännöstä.
Esa Mäkijärvi: Miikka Mutasen kirjasta Esikko, klassikko. 8.12.2008.
Claudio Bravo

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Claudio Andrés Bravo Muñoz
Syntymäaika: 13. huhtikuuta 1983 (ikä 41)
Syntymäpaikka: Buin, Chile
Pelipaikka: maalivahti
Pituus: 183 senttimetriä
Lempinimi: El Condor Chico
Seura
Seura: Betis
Pelinumero: 1
Junioriseurat
: Colo-Colo
Seurat
| Vuodet | Seura | O | (M) |
| 2002–2006 | Colo-Colo | 123 | (0) |
| 2006–2014 | Real Sociedad | 229 | (1) |
| 2014–2016 | Barcelona | 70 | (0) |
| 2016–2020 | Manchester City | 29 | (0) |
| 2020–2024 | Betis | 37 | (0) |
Maajoukkue
| 2004– | Chile | 143 | (0) |
 Seurajoukkueuran tilastot kattavat vain kansalliset sarjat, päivitetty 7. syyskuuta 2022.  Maajoukkueuran tilastot päivitetty 7. syyskuuta 2022.
| Mitalit> Maa:   Chile.Miesten jalkapallo.Copa América  | Mitalit> Maa:   Chile.Miesten jalkapallo.Copa América  | Mitalit> Maa:   Chile.Miesten jalkapallo.Copa América  | Maa:   Chile> Miesten jalkapallo. |
| --- | --- | --- | --- |
|  Kultaa | Chile 2015 |  |  |
|  Kultaa | Yhdysvallat 2016 |  |  |
Claudio Andrés Bravo Muñoz (s. 13. huhtikuuta 1983 Buin) on chileläinen jalkapallomaalivahti. Hän edustaa Espanjan Primera Divisiónissa pelaavaa Real Betisia. Hän on pelannut Chilen maajoukkueessa yli 140 maaottelua.
Ura > Maajoukkue

Bravo teki ensiesiintymisensä Chilen maajoukkueessa vuoden 2004 Copa Américan ottelussa Paraguayta vastaan. Se oli hänen ainoa ottelunsa turnauksessa. Seuraavassa Copa Américassa vuonna 2007 hän pelasi neljä ottelua ja 2011 kolme ottelua. Hän pelasi Chilen kaikki neljä ottelua MM-kilpailuissa 2010 ja 2014.
Bravo pelasi kaikki ottelut Chilen voittaessa Copa Américan mestaruuden 2015 ja 2016. Kesällä 2017 hän pelasi kolme ottelua Chilen sijoittuessa toiseksi Maanosaliittojen cupissa.
Bravosta tuli maajoukkueen kapteeni Marcelo Salasin päätettyä pelaajauransa. Bravo on pelannut kaikkiaan 143 maaottelua.
Aiheesta muualla

Wikimedia Commonsissa on kuvia tai muita tiedostoja aiheesta .
Claudio Bravon tilastot BDFutbol-sivustolla (englanniksi)
Betis – Primera División
1 Silva |
2 Bellerín |
3 Llorente |
4 Cardoso |
5 Bartra |
7 Abde |
8 Fekir |
9 Ávila |
10 Ayoze |
11 Bakambu |
12 Rodríguez |
13 Adrián |
14 Carvalho |
15 Perraud |
17 Rodri |
18 Fornals |
19 Losada |
20 Juanmi |
21 Roca |
22 Isco |
23 Sabaly |
24 Ruibal |
25 Vieites |
27 Altimira |
38 Diao |
Valmentaja Pellegrini
Chilen joukkue – Jalkapallon MM-kilpailut 2010
1 Bravo |
2 Fuentes |
3 Ponce |
4 Isla |
5 Contreras |
6 Carmona |
7 Sánchez |
8 Vidal |
9 Suazo |
10 Valdivia |
11 González |
12 Pinto |
13 Estrada |
14 Fernández |
15 Beausejour |
16 Orellana |
17 Medel |
18 Jara |
19 Fierro |
20 Millar |
21 Tello |
22 Paredes  |
23 Marín |
Valmentaja Bielsa
Chilen joukkue – Jalkapallon MM-kilpailut 2014
1 Bravo |
2 Mena |
3 Albornoz |
4 Isla |
5 Silva |
6 Carmona |
7 Sánchez |
8 Vidal |
9 Pinilla |
10 Valdivia |
11 Vargas |
12 Toselli |
13 Rojas |
14 Orellana |
15 Beausejour |
16 Gutiérrez |
17 Medel |
18 Jara |
19 Fuenzalida |
20 Aránguiz |
21 Díaz |
22 Paredes  |
23 Herrera |
Valmentaja Sampaoli
Chilen joukkue – Copa América 2015
1 Bravo |
2 Mena |
3 Albornoz |
4 Isla |
5 Silva |
6 Fuenzalida |
7 Sánchez |
8 Vidal |
9 Pinilla |
10 Valdivia |
11 Vargas |
12 Garcés |
13 Rojas |
14 Fernández |
15 Beausejour |
16 Pizarro |
17 Medel |
18 Jara |
19 Gutiérrez |
20 Aránguiz |
21 Díaz |
22 Henríquez |
23 Herrera |
Valmentaja Sampaoli
Chilen joukkue – Copa América Centenario
1 Bravo |
2 Mena |
3 Roco |
4 Isla |
5 Silva |
6 Fuenzalida |
7 Sánchez |
8 Vidal |
9 Pinilla |
10 Hernández |
11 Vargas |
12 Toselli |
13 Pulgar |
14 González |
15 Beausejour |
16 Castillo |
17 Medel |
18 Jara |
19 Orellana |
20 Aránguiz |
21 Díaz |
22 Puch |
23 Herrera |
Valmentaja Pizzi
Keno

Veikkauksen Kenon pelikuponkeja.
Keno on rahapeli, jossa pelaaja yrittää arvata koneen arpomat numerot. Suomessa Kenoa on pelattu  vuodesta 1988 alkaen, jolloin Raha-automaattiyhdistys lanseerasi suunnittelemansa Korttikeno-nimisen raha-automaatin. Kymmenen vuotta myöhemmin 1998 Raha-automaattiyhdistys toi korttikenon rinnalle Keno 40 -pelin (nykyään Numerokeno). Kummatkin pelit ovat edelleen pelipisteiden ja pelisalien raha-automaattien pelivalikoimassa.
Veikkaus liitti Kenon tuotevalikoimaansa 2002 (ensimmäinen arvonta oli 22. huhtikuuta), ja tätä nykyä se on Veikkauksen toiseksi pelatuin peli Loton jälkeen. Muitakin suomalaisille suunnattuja kenopelejä on kuitenkin saatavilla nettikenon eli Internetissä pelattavan kenon muodossa, esimerkiksi Veikkauksen nettikasinossa on pelattavana viisi erilaista kenopeliä.
Raha-automaattiyhdistyksen Numerokenossa valitaan pelattavaksi 2–10 numeroa 40 numerosta ja Veikkauksen versiossa valitaan pelattavaksi 2–10 numeroa 70 numerosta. Veikkauksen peliä pelataan päivittäin, jolloin arvotaan 20 numeroa. Kenossa voitto määräytyy tasojen ja panoksen mukaan.
Kenon historia

Keno on yksi vanhimmista rahapeleistä, jonka historia ulottuu muinaiseen Kiinaan. Legenda kertoo, että Han-dynastian hallitsija Cheung Leung kehitti kenon kerätäkseen rahaa sotatarpeisiin ilman verojen korotusta. Cheung loi lottoa muistuttavan pelin, jossa pelaajat veikkasivat numeroita toivoen osuvansa oikeaan yhdistelmään. Peli levisi nopeasti ympäri Kiinaa ja keräsi merkittäviä summia keisarilliselle kassalle. Legendan mukaan kenon tuottoilla rahoitettiin myös osa Kiinan muurin rakennustöistä. Myöhemmin siirtolaiset veivät pelin mukanaan ulkomaille, ja 1800-luvulla se saavutti suosiota Yhdysvalloissa, missä sitä kutsuttiin aluksi "kiinalaisiksi arpajaisiksi".
Kenon todennäköisyyslaskenta

Kenon oikeiden rivien todennäköisyydet voidaan laskea binomijakauman kaavaa mukaillen siten, että lasketaan 1) todennäköisyys että tulee täsmälleen R rastia (tai palloa) oikein, 2) todennäköisyys että täsmälleen 20 - R palloa menee väärin (eli pallojen numerot eivät löydy omasta rivistä) ja 3) niiden järjestysten lukumäärä, joissa oikeat ja väärät pallot voivat esiintyä 20 pallon sarjassa. Rastien kokonaismäärää rivissä merkitään T:llä. Huutomerkki ! tarkoittaa kertomaa.
R palloa oikein:    P1 = T!/(T-R)! / (20!/(20-R)!)

20-R palloa väärin: P2 = (70-T)!/(70-T-(20-R))! / ((70-R)!/(70-20)!)
N tapaa järjestää:   N = 20!/(R!*(20-R)!)

Kenon voittotodennäköisyys P = P1*P2*N

Vedonlyöntisuhde (odds) O = (1-P)/P
Vedonlyöntisuhde O kertoo sen, kuinka moninkertaisena panostus pitäisi saada takaisin, jotta pelaaja keskimäärin saisi omansa pelistä pois.